CELEX: 62011CN0371
Language: mt
Date: 2011-07-13 00:00:00
Title: Kawża C-371/11: Talba għal deċiżjoni preliminari mressqa mill-hof van beroep te Gent (Il-Belġju) fit- 13 ta’ Lulju 2011 — Punch Graphix Prepress Belgium NV vs Belgische Staat

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/11
            
         Talba għal deċiżjoni preliminari mressqa mill-hof van beroep te Gent (Il-Belġju) fit-13 ta’ Lulju 2011 — Punch Graphix Prepress Belgium NV vs Belgische Staat
   (Kawża C-371/11)
   2011/C 282/22
   Lingwa tal-kawża: l-Olandiż
   
      Qorti tar-rinviju
   
   hof van beroep te Gent.
   
      Partijiet fil-kawża prinċipali
   
   
      Rikorrenti: Punch Graphix Prepress Belgium NV.
   
      Konvenuta: Belgische Staat
   
      Domanda preliminari
   
   L-awtoritajiet fiskali nazzjonali jistgħu jeskludu l-applikazzjoni tal-Artikolu 4(1) tad-Direttiva tal-Kunsill 90/435/KEE, tat-23 ta’ Lulju 1990, dwar is-sistema komuni tat-tassazzjoni li tapplika fil-każ tal-kumpanniji prinċipali u sussidjarji ta’ Stati Membri differenti (1) abbażi tad-dispożizzjoni li tinsab f’dak l-artikolu li tistabbilixxi li dan ma jkunx applikabbli f’każ fejn is-sussidjarja tkun fi stralċ, billi tiġi invokata dispożizzjoni tad-dritt intern (f’dan il-każ l-Artikolu 210 tal-Wetboek van de inkomstenbelastingen 1992 [Kodiċi tat-taxxa fuq id-dħul tal-1992]) li jittratta b’mod identiku, amalgamazzjoni b’akkwist, fejn fir-realta’ ma jitwettaq l-ebda stralċ tas-sussidjarja u amalgamazzjoni fejn effettivamet jitwettaq stralċ tas-sussidjarja?
   
      (1)  ĠU Edizzjoni Speċjali bil-Malti, Kapitolu 9, Vol. 1, p. 147.